laion/Wikipedia-Exotic huggingface dataset:
רטרוספקטיבה

רטרוספקטיבה (בלטינית: retrospectare, "במבט לאחור") בדרך כלל מתייחס להסתכלות אחורה על אירועים שכבר התרחשו. לדוגמה: המונח משמש ברפואה כדי לתאר מבט לאחור על ההיסטוריה הרפואית של המטופל או אורח החיים שלו. השימוש במונח קיים בתחומים שונים: באמנות - המונח מתייחס לתערוכת עבודות של אמן במשך תקופה ארוכה. במוזיקה - אוספים רטרוספקטים מורכבים לעיתים ממיטב הלהיטים של האמן. פרס רטרוספקטיבי - פרס המוענק לכל האנשים שהיו זוכים בו בעבר, או שהיו זוכים בו תחת כללי הפרס הנוכחיים. כך ההגדרה הנוכחית של זכאות הפרס מייצרת זוכים חדשים שבתקופת זכאותם, הפרס בהגדרתו הנוכחית, טרם חולק. אולם הענקת פרסים אלה נדירה. בפיתוח תוכנה או הנדסת תוכנה - הרטרוספקטיבה היא פגישה הנערכת על ידי צוות הפרויקט בסיומו או במהלכו כדי לדון בהצלחתו, או השיפורים שניתן לבצע בו ואיך לתעל את ההצלחה לפרויקטים עתידיים אחרים. חקיקה רטרוספקטיבית - היא חלק מחקיקה למפרע שהיא חקיקה שתחילת תוקפה נקבעה למועד שקדם להשלמתה. זאת, בניגוד לעיקרון הבסיסי לפיו נורמות חדשות שקובע המחוקק הן צופות פני עתיד. חקיקה רטרוספקטיבית, אינה משנה את המצב החוקי למפרע, בניגוד לחקיקה רטרואקטיבית, אך היא משנה את תוצאותיהן של פעולות שנעשו בעבר. חוק רטרוספקטיבי, שבא לתת תוקף חוקי למעשים חסרי תוקף כזה שנעשו בעבר, נקרא חוק תשריר. מחקר רטרוספקטיבי - או ניסוי רטרוספקטיבי מתבסס על נתונים שנאספו במהלך רגיל של טיפול רפואי, ללא כל קשר לניסוי בעת שנאספו הנתונים.
כרכ (מחוז)

מחוז כרכ (ערבית: محافظة الكرك) הוא אחד משנים עשר המחוזות של ירדן. הוא ממוקם במערב המדינה ובירתו היא העיר כרכ. המחוז גובל בישראל, כאשר נהר הירדן וים המלח במערב מהווים גבול בינלאומי. המחוז מחולק לעשר נפות. שטחו 3,217 קמ"ר ואוכלוסייתו מונה 239,000 נפש. המחוז מחולק לעשר נפות: נפת כרכ נפת אל-מזאר אל-ג'נובי נפת אל-אע'ואר אל-ג'נובייה נפת אל-קסר נפת ע'ור אל-מזרעה נפת פקוע נפת עי נפת מואב נפת אל-קטראנה נפת אל-מוג'ב מדיה וקבצים בנושא כרכ בוויקישיתוף ערך זה הוא קצרמר בנושא גאוגרפיה של ירדן. אתם מוזמנים לתרום לוויקיפדיה ולהרחיב אותו.
רדיו-אסטרונומיה

רדיו-אסטרונומיה הוא תת-תחום במדע האסטרונומיה העוקב אחרי גרמי השמיים ביחס לקרינת גלי הרדיו הנפלטת מהם. הגילוי הראשוני של קרינת גלי רדיו מעצם שמיימי היה בשנת 1930, כשהפיזיקאי האמריקאי קרל ג'נסקי צפה בקרינת רדיו הבוקעת משביל החלב. בהמשך זוהו מספר מקורות רדיו נוספים ברחבי החלל, ובתוכם כוכבים וגלקסיות. בנוסף זוהו מקורות שלא היו ידועים לפני-כן כעצמים בעלי משמעות ובהם קוואזרים, פולסרים, ומייזרים. גילוי קרינת הרקע הקוסמית בתדרי רדיו נחשב לתמיכה משמעותית בתיאורית המפץ הגדול. קליטת קרני הרדיו מתבצעת על ידי אנטנות רדיו המכונות טלסקופי רדיו, המוצבות באופן יחיד או כקבוצת טלסקופים מקושרים המשתמשים בטכניקת אינטרפרומטריית רדיו. שימוש באינטרפרומטריה מאפשר לרדיו-אסטרונומיה להגיע לרזולוציה אופטית גבוהה, מכיוון שיכולות ההבחנה של אינטרפרומטר נקבעות על ידי המרחק בין מרכיביו, ולא על פי גודל רכיביו. מדיה וקבצים בנושא רדיו-אסטרונומיה בוויקישיתוף topic/radio-emission רדיו-אסטרונומיה, באתר אנציקלופדיה בריטניקה (באנגלית) רדיו-אסטרונומיה, דף שער בספרייה הלאומית ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
בארץ עתיקה

בארץ עתיקה (באנגלית: In An Ancient Land) מאת אמיטאב גוש הוא ספר אנתרופולוגי והיסטורי הכתוב בגוף ראשון. הספר חוקר תמורות, עם חלוף תקופות ההיסטוריה, של סובלנות דתית, אתנית ולאומית. בעודו סטודנט באוקספורד, נתקל גוש במספר רשמים על סוחר יהודי בן המאה ה-12 ועבדו ההודי בהודו. גוש לא ידע עד אז על יהודים שחיו בהודו בתקופה זו, וסוקרן מאוד. לאחר שלמד ערבית, נרשם גוש ללימודים באוניברסיטת אלכסנדריה שבקהיר, ופרופסור שם ארגן לו מגורים בכפר עני בסביבה. הספר מתאר שני סיפורים שונים: חייו של הסוחר היהודי, אברהם בן ייג'ו, עבדו בומה, ודמויות אחרות באותה תקופה, במלבר שבהודו ובעדן שבתימן. המקורות הידועים על הדמויות, כולל מקורות שגוש מצא בעצמו בגניזת קהיר, אינם מספיקים לציור תמונה שלמה, ולכן גוש מציין מה האפשרויות השונות בהתאם למה שידוע על אותה תקופה. חייו של גוש עצמו בכפר מצרי עני בתחילת שנות השמונים, ותיאור השינויים שעברו על הכפר ועל העולם הערבי בכלל כששב לביקור בסוף שנות השמונים. דרך שילוב שני הסיפורים, מנסה גוש לבחון את נקודות הדמיון והשוני של יחסה של חברה לשונים ממנה: יחסו של כפר המצרי בשנות השמונים אליו, היחס בהודו של המאה ה-12 למיעוטים אתניים, יחס היהודים לעמים אחרים, הלאומנות הערבית וההינדית בעת החדשה, ועוד. הספר תרגום לעברית על ידי עדי גינצבורג-הירש ויצא לאור בשנת 2006 בהוצאת חרגול. פרק ראשון מתוך "בארץ עתיקה" מאתר Text סקירה: יצחק לאור, העורלה שבין דלהי לדמנהור, באתר הארץ, 31 בינואר 2006
נבלט (אתר מקראי)

נְבַלָּט היה יישוב מקראי. בתקופת שיבת ציון כאשר התאפשרה חזרתם של הגולים מבבל לארץ ישראל לאחר הכרזת כורש, יושבה נבלט על ידי בני שבט בנימין, על פי המסופר בספר נחמיה: ”וּבְנֵי בִנְיָמִן מִגָּבַע מִכְמָשׂ וְעַיָּה וּבֵית אֵל וּבְנֹתֶיהָ: עֲנָתוֹת נֹב עֲנָנְיָה: חָצוֹר רָמָה גִּתָּיִם: חָדִיד צְבֹעִים נְבַלָּט”. במאה ה-20 הציעו לזהותה בבית נבאלא, הסמוכה למושב בית נחמיה של ימינו, מצפון מזרח ללוד, ואשר נמצאת צפונית לתל חדיד, וזאת בהתאם להקשר המקראי. בתל הסמוך לבית נבאלא נתגלו שרידים מתקופת הברונזה עד התקופה הביזנטית. יש לציין כי בתוספתא נזכרת על ידי חז"ל "משפחת בית נבלטא", וכמו כן, בשטר גירושין בארמית ממדבר יהודה, המתוארך לתקופת המרד הגדול, מצוין כי שם האישה הוא "מרים בת יהונתן מן הנבלטא". הנחל העובר באזור נקרא כיום נחל נבלט, על שם העיר מקראית, ובראשית ימיו נקרא מושב בית נחמיה בשם "בית נבלטא". הערך: נבלט, לכסיקון מקראי, (עורכים: מנחם סוליאלי, משה ברכוז), א-ב, תל אביב: הוצאת דביר, תשכ"ה-1965, עמ' 644. יוחנן אהרוני, אטלס כרטא לתקופת המקרא, ירושלים: הוצאת כרטא, 1974, עמ' 165. מדיה וקבצים בנושא נבלט בוויקישיתוף חורבת נבלט באתר רשות העתיקות ספר נחמיה, פרק י"א, פסוקים ל"א–ל"ד. אתר רשות העתיקות. תוספתא, מסכת פיאה, ד, יא. ראו: פרופ' יגאל ידין, החיפושים אחר בר-כוכבא, עמ' 188. ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
מיסטר טי

מיסטר טי (באנגלית: Mr. T; נולד כלורנס טוּרוֹאוד ב-21 במאי 1952) הוא שחקן אמריקאי ומתאבק מקצועי לשעבר, המוכר בזכות תפקידיו כבי. איי בראקוס ב"צוות לעניין" והמתאגרף קלאבר לאנג מ"רוקי 3". הוא נולד וגדל בדרום שיקגו יחד עם 4 אחיות ו-7 אחים כשהוא הצעיר מביניהם, שיחק פוטבול בתיכון ולמד אמנויות לחימה, כשהיה בן 5, אביו הכומר נתנאל טורואוד עזב את המשפחה, לאחר מכן הוא קיצר את שמו ל-לורנס טורו ומאוחר יותר שינה את שמו חוקית ל"מיסטר טי" . זכה במלגת ספורט מטעם אוניברסיטת "פריירי ויו" בטקסס ממנה סולק לאחר שנת לימודים אחת והשלים את לימודיו בשתי מכללות קטנות בשיקגו. לאחר סיום לימודיו שירת מיסטר טי כשוטר צבאי בצבא ארצות הברית וניסה להתקבל לקבוצת הפוטבול גרין ביי פאקרס אך קריירת הפוטבול שלו נקטעה עקב פציעה בברך. התחלת דרכו בהוליווד הייתה כשומר ראש לכוכבים כמו דיאנה רוס ומייקל ג'קסון והוא אימץ לעצמו הופעה מפחידה שהבולט בה הייתה תספורת ייחודית אותה ראה בתמונה של לוחם מנדינקה אפריקאי בנשיונל ג'יאוגרפיק וכן תכשיטי זהב רבים אותם אהב לענוד. בשנת 1982 כיכב מיסטר טי בתפקיד קלאבר לאנג בסרט רוקי 3 תפקיד שבעקבותיו הגיע לסדרה "צוות לעניין" בה כיכב 5 עונות בתור B.A (לורנס) באראקוס (ראשי תיבות של: Bad Attitude - על שום יחסו הרע לקצינים), מהנדס צבאי בריון של יחידת קומנדו מובחרת. בשנת 1985 הופיע מיסטר טי ב-WWF ואף התאבק כבן זוגו של האלק הוגאן בקרב הצמדים שסיים את הרסלמניה הראשונה. בשנים שלאחר מכן שיחק מיסטר טי במספר סרטים וסדרות, ביניהם "צוות לעניין". בשנת 1987, קנה מיסטר טי אחוזה מיוערת בשטח נרחב של שבעה אקר בפרוור הצפוני של שיקגו הקרוי לייק פורסט. למחאת השכנים והעיתונאים, מיסטר טי כרת את החורש הטבעי הנרחב שבאחוזתו, בעצמו, בעזרת מסור שרשרת. הוא סיפר לעיתונאים שהוא "אלרגי לעצים". בעקבות פעולתו זו, חוקק חוק עזר עירוני ביישוב המצריך קבלת רישיון לגדיעת עצים גבוהים בשטח פרטי. בשנת 1995, הוא אובחן כחולה במחלת הסרטן, שהטיפול בה רושש אותו מרוב כספו (עד שאפילו נאלץ למכור את תכשיטיו הרבים) אך הוא החלים ונהיה נוצרי אדוק. כיום מתגורר מיסטר טי בקליפורניה. בשנת 2001 שיחק בסרט הפארודיה "קטע מהסרטים". המשפט הקליט המזוהה ביותר של מיסטר T הוא I Pity the Fool (בתרגום חופשי לעברית: אני מרחם על השוטה). משפט זה לקוח מן התסריט של הסרט רוקי 3. מאשתו יש לו 2 בנות ובן, יש לו בן נוסף מאישה אחרת. מדיה וקבצים בנושא מיסטר טי בוויקישיתוף מיסטר טי, ברשת החברתית פייסבוק מיסטר טי, ברשת החברתית אקס (טוויטר) מיסטר טי, באתר WWE.com להיאבקות מקצועית מיסטר טי, באתר Online World of Wrestling מיסטר טי, במסד הנתונים הקולנועיים IMDb (באנגלית) מיסטר טי, באתר AllMovie (באנגלית) מיסטר טי, באתר Rotten Tomatoes (באנגלית) מיסטר טי, באתר Metacritic (באנגלית) מיסטר טי, במסד הנתונים הקולנועיים KinoPoisk (ברוסית) מיסטר טי, באתר AllMusic (באנגלית) מיסטר טי, באתר MusicBrainz (באנגלית) מיסטר טי, באתר Discogs (באנגלית) מיסטר טי, באתר Songkick (באנגלית) עלמה גור, מיסטר טי מתקרב לאלוהים, באתר nrg, 18 במאי 2009 על פי הסרט התיעודי Chicago's North Shore של ההיסטוריון Geoffrey Bear
אברהם דרור

אברהם (איבן) דרור (נולד ב-8 בינואר 1932) הוא תת-אלוף בדימוס בצה"ל, שירת כמפקד שייטת הצוללות ומפקד בסיס חיפה של חיל הים. בעל עיטור העוז. אברהם דרור נולד ברומניה ועלה לישראל ב-1947. הוא התגייס לנח"ל ב-1951 והיה חבר בהכשרה. כסמל התנדב לשייטת 13 ושירת בה במשך 5 שנים, במהלכן עבר גם קורס חובלים. עם הקמת שייטת הצוללות ב-1958 על ידי יוסף דרור עבר אליה יחד עם הדר קמחי. יצא להשתלמות בטולון שבצרפת ולקורס בבריטניה בו הוכשר על צוללות דגם S, לישראל חזר עם הצוללת אח"י רהב. דרור בעל אות צוללן מס' 8, ובעל כוכב המסמן 10 שנות שירות בצוללות. ייסד את "בית ספר צוללן" של חיל הים, ופיקד על שני מחזורי ההכשרה הראשונים. שירת כקצין טורפדו וסגן מפקד צוללת. ב-1964 יצא לקורס מפקדי צוללות של נאט"ו וב-1965 מונה למפקד אח"י תנין. במלחמת ששת הימים פיקד על הצוללת בפעולת אלכסנדריה שבה חדר עמה לקרבת נמל אלכסנדריה שבמצרים לצורך הורדת לוחמי הקומנדו הימי במטרה שיפגעו בכלי שיט. לאחר שאלו התעכבו ולא חזרו לצוללת, פקד דרור על נסיגת הצוללת לעומק, במהלכה נתקל וירה על פריגטה מצרית. בקרב שהתפתח נפגעה הצוללת בפצצות עומק, אף על פי כן פקד דרור על חזרה למחרת של הצוללת לנקודת האיסוף שנקבעה עם לוחמי הקומנדו, אך התברר שאלו נפלו בשבי. על פעולותיו במלחמה זכה דרור לצל"ש הרמטכ"ל שהומר בהמשך לעיטור העוז. ב-1968 מונה למפקד שייטת הצוללות. הוא פיקד על הבאת אח"י דולפין לישראל, במהלך המסע קיבל את ההודעה על אובדן הצוללת אח"י דקר והדולפין הצטרפה לחיפושים. היה אחראי על צוותי הפיקוח על הבנייה וקבלת שלוש צוללות גל החדשות בבריטניה. ב-1976 מונה למפקד בסיס חיפה ושירת בתפקיד עד תחילת 1979, אז פרש מצה"ל. דרור הוא בעל תואר ראשון בגאוגרפיה מאוניברסיטת תל אביב, לאחר שחרורו מצה"ל עסק בייעוץ בתחום הימאות וייצוג מספנות בישראל ובפינלנד. אבי אובל, צל"ש למפקד התנין, "בין גלים" גיליון יובל חגיגי אוקטובר 1998, עמ' 20. אייל לוי, ‏בחזרה למעמקים: 49 שנים למבצע הצוללת הישראלי השאפתני באזור אלכסנדריה, באתר מעריב אונליין, 25 ביוני 2016 עיטור העוז שהוענק לאברהם דרור, באתר "בעוז רוחם" של אגף כוח האדם בצה"ל תקציר ראיון וידאו עם אברהם דרור, סרטון באתר יוטיוב אברהם דרור, באתר הגבורה תושיה במעמקי ים, מעריב, 30 באוקטובר 1967 צוללת בנמל מצרי, למרחב, 5 בנובמבר 1967 יצחק בן חורין, הצוללנים - גם בפגישה נוסטלגית שתקו כמו דגים, מעריב, 20 ביולי 1989 עוזבים את צה"ל, מעריב, 2 בפברואר 1979
שינן

האם התכוונתם ל... שתנן – המרכיב העיקרי בשתן. שינן – מקצוע ברפואת שיניים העוסק בהיגיינת הפה. דנטין ובעברית שינן, המהווה את אחת משכבות השן. שינן רפואי – מין של צמח עשבוני. שינן (Dentex) - דג ממשפחת הספרוסיים
יעקב יונדוף

יעקב (יאנוש) יונדוף (י"ח באייר ה'תרע"ו, 21 במאי 1916 – 3 בנובמבר 1972) היה ממקימי תנועת החרות ויחד עם יעקב מרידור היה ממנהיגי האצ"ל בין הגולים באפריקה. יעקב (יאנוש) נולד בבריסק בשנת 1916 לנחום ופינקלה לבית משפחת פרידמן. למד בגימנסיה העברית "תרבות". בגיל צעיר הצטרף לקן בית"ר ומונה למפקד קן בית"ר בקובל. לאחר שנתיים התמנה יאנוש לחבר מפקדת הגליל של בית"ר. בשנת 1933 עלה לארץ ישראל. עבד במפעל האשלג בים המלח. בשנת 1938 ייסד יאנוש את הסתדרות העובדים הלאומית בחיפה והיה בקשר הדוק עם האצ"ל. באותה שנה נעצר יאנוש עם חברי אצ"ל והועבר למבצר בעכו ואחר לצריפין שם הכיר את דוד רזיאל והיה לאיש אצ"ל פעיל. אחרי השחרור חזר לחיים אזרחיים ושימש חבר הוועד הפועל של הסתדרות העובדים הלאומית, בא בעת מילא תפקידים כקצין בשירות הידיעות באצ"ל, תחילה בהשגת מימון ונשק ומאוחר יותר בתכנון וביצוע פעולות נגד הבריטים. כינוייו במחתרת היו: ירדני, אברהם, שמעון, ברקאי. בשנת 1944 נעצר שנית והועבר למחנה המעצר בלטרון. באותה שנה הוגלה עם 251 אנשי אצ"ל ולח"י לאריתריאה, שם שימש כמתווך בין העצורים לכולאיהם. יאנוש יחד עם יעקב מרידור וחבר נוסף ברחו ממחנה המעצר קרתגו שבסודאן בתחתית מכל מים. בלב המדבר נמלטו מהמכלית ונשארו בלב המדבר ללא מים ומזון- מחופשים כאנשי אינטיליג'נס במדים פולניים. כעבור שלושה ימים נתפסו במדבר והוחזרו למחנה. לאחר מכן הנהיג, בשיתוף עם מרידור, מספר ניסיונות בריחה. עם קום המדינה הוחזרו העצורים ארצה. יאנוש היה בין מקימי תנועת ה"חרות" נבחר למועצתה הארצית והיה בין קובעי רשימת החברים לכנסת הראשונה. אולם לאחר זמן קצר פרש מפעילות בתנועה והחל לעסוק במסחר. בשנת 67–1966 בזמן המשבר עם עו"ד שמואל תמיר חזר לפעילות לתקופה של שנתיים. לימים פרסם בעיתון "המשקיף", תחת שמו מהמחתרת: "ירדני", רשימות מפרשת הבריחה מסודאן. יאנוש נפטר בישראל בנובמבר 1972. גדול האלמונים, ברוך נאדל/ידיעות אחרונות/ 10.11.72 דוד תדהר (עורך), "יעקב יונדוף", באנציקלופדיה לחלוצי הישוב ובוניו, כרך ד (1950), עמ' 1976 י. מרידור, ההכנות לבריחה, מעריב, 24 ביוני 1949 ידיעה, הוארך מאסרו, דבר, 29 באוגוסט 1938 אתר "Billiongraves"
מפרק (מחוז)

מחוז מפרק (ערבית: محافظة المفرق; ידועה גם בשם אל מפרק ובניבים מקומיים מפרג ומפרה) הוא אחד משנים עשר המחוזות של ירדן. הוא ממוקם בצפון-מזרח המדינה ובירתו היא העיר מפרק. המחוז גובל בסוריה בצפון, בעיראק במזרח ובערב הסעודית בדרום. המחוז מחולק לארבע נפות. זהו המחוז השני בגודלו בירדן, שטחו 26,550.6 קמ"ר. אוכלוסייתו מונה 287,300 נפש, המהווים כ-4.5 אחוז מכלל תושבי ירדן. במחוז אתרים רומיים וביזנטיים רבים, כסכרי מים וכנסיות עתיקות, כמו גם כנסייה נוצרית מהמאה ה-3 לספירה, הנחשבת כאחת העתיקות ביותר בעולם. בתקופת המנדט הבריטי הוקמו במחוז בסיסי צבא, הבסיסים מאוישים גם היום, בידי הצבא הירדני. המחוז מחולק לארבע נפות: נפת מפרק נפת א-רוויישד נפת אל-באדיה א-שמאליה נפת אל-באדיה א-שמאליה אל-ע'רביה מדיה וקבצים בנושא מפרק בוויקישיתוף ערך זה הוא קצרמר בנושא גאוגרפיה של ירדן. אתם מוזמנים לתרום לוויקיפדיה ולהרחיב אותו.
גאומטריה סינתטית

גאומטריה סינתטית היא ענף של הגאומטריה המתבסס על אקסיומות, משפטים וטיעונים לוגיים כדי להתוות את התפתחות הגאומטריה, זאת בניגוד לגאומטריה אנליטית וגאומטריה אלגברית אשר עושות שימוש באנליזה ואלגברה כדי לבצע חישובים גאומטריים ולפתור בעיות. התהליך של סינתזה לוגית מתחיל מנקודת התחלה שרירותית אך שחייבת להיות מוגדרת. רעיונות פרימיטיביים הם הרעיונות הבסיסיים ביותר. הם כוללים אובייקטים ויחסים ביניהם. בגאומטריה, האובייקטים הם דברים כמו נקודות, קווים ומישורים בעוד שהיחס היסודי הוא זה של חיתוך - האם שני אובייקטים נפגשים או לא. אקסיומות הם טיעונים על הרעיונות הפרימיטיביים הללו, לדוגמה כל שתי נקודות ניתנות לקישור באמצעות קו ישר אחד בלבד (ניסוח חלופי: דרך כל שתי נקודות עובר רק קו ישר אחד). עבור סט התחלתי של אקסיומות, סינתזה מתבצעת כתהליך הדרגתי וזהיר של בנייה לוגית. כאשר תוצאה משמעותית מוכחת ריגורוזית, היא זוכה לשם משפט. כל סט התחלתי של אקסיומות מוביל למערכת לוגית אחרת, ובמקרה של גאומטריה, סטים שונים של אקסיומות מובילים לגאומטריות שונות. הגאומטריה של אוקלידס הייתה סינתטית, אף על פי שלא כל ספריו עסקו בגאומטריה טהורה. החקר האקסיומטי האינטימי של הגאומטריה האוקלידית במאה ה-19 הוביל לגילוי של גאומטריות לא אוקלידיות, המתבססות על אקסיומות אחרות. גאוס, בויאי ולובצ'בסקי גילו במקביל את הגאומטריה ההיפרבולית, בה אקסיומת המקבילים האוקלידית מוחלפת באחרת. פואנקרה גילה את המודל הגאומטרי הפיזיקלי הראשון של הגאומטריה ההיפרבולית, הידוע כמודל הדיסק של פואנקרה. תור הזהב של הגאומטריה הסינתטית היה במאה ה-19, כאשר שיטות אנליטיות מורכבות שהתבססו על קואורדינטות וחשבון אינפיניטסימלי נזנחו כמעט לחלוטין בידי גאומטרנים כמו יאקוב שטיינר, זאת לטובת התפתחות סינתטית טהורה של גאומטריה פרויקטיבית. גאומטריה פרויקטיבית היא למעשה הביטוי הפשוט והאלגנטי ביותר של כל מערכת גאומטרית אפשרית. דוגמה אחרת היא התפתחותה של שיטת האינוורסיה באמצעות לודוויג עמנואל מגנוס, אשר היא סינתטית ברוח שלה. הפעולה של היפוך מבטאת אנליזה של המישור. מאידך, התאוריה של תורת היחסות הפרטית התפתחה במקורה באופן אנליטי; דרך האלגברה הליניארית של טרנספורמציות לורנץ, ורק ב-1912 גילברט ניוטון לואיס ואדווין בידוול ווילסון פיתחו גישה סינתטית לתאוריה, אשר נתנה אמון רב יותר ביסודות התאוריה של המרחב-זמן. בצמידות לגאומטריה חישובית, ענף הגאומטריה סינתטית חישובית נוצר, ויש לו קשרים, למשל, עם תורת המטרואיד. גאומטריה דיפרנציאלית סינתטית היא יישום של תורות הטופוס לביסוס יסודות התאוריה של יריעות חלקות. מדיה וקבצים בנושא גאומטריה סינתטית בוויקישיתוף
מחוז עג'לון

מחוז עג'לון (ערבית محافظة عجلون) הוא אחד משנים עשר המחוזות של ירדן. הוא ממוקם בצפון-מערב המדינה ובירתו היא העיר עג'לון. המחוז גובל במחוז ג'רש בחלקו הדרום-מזרחי, במחוז אירביד בחלקו הצפון-מערבי ובמחוז בלקא בדרום. המחוז מחולק לשתי נפות. שטחו 419.6 קמ"ר, והוא המחוז השני הכי קטן בממלכה אחרי מחוז ג'רש. אוכלוסייתו מונה 140,600 נפש,[דרוש מקור] זהו המחוז הרביעי בצפיפותו בממלכה. במחוז קיימים יערות וטירות אשר נבנו על ידי סלאח א-דין להגן על האזור בתקופת מסעי הצלב. מצודת עג'לון נבנתה במחוז בידי האיובים במאה ה-12 והורחבה במאה ה-13 בידי הממלוכים. המחוז מחולק לשתי נפות: נפת עג'לון נפת כופרנג'ה ערך זה הוא קצרמר בנושא גאוגרפיה של ירדן. אתם מוזמנים לתרום לוויקיפדיה ולהרחיב אותו.
יפן במשחקים הפאראלימפיים

יפן השתתפה לראשונה במשחקים הפאראלימפיים כמארחת המשחקים הפאראלימפיים טוקיו (1964) ומשתתפת במשחקי הקיץ הפאראלימפיים מאז בקביעות. במשחקי החורף משתתפת יפן מאז שהחלו, במשחקים הפאראלימפיים אורנסקולדויק (1976), והיא אירחה את המשחקים הפאראלימפיים נאגנו (1998). הספורטאית היפנית הבולטת ביותר היא השחיינית מיומי נריטה, שנחשבת לאחת הספורטאיות הבולטות ביותר במשחקים הפאראלימפיים בכלל, כשבאמתחתה 20 מדליות פאראלימפיות, מהן 15 מדליות זהב. יפן במשחקים האולימפיים יפן במשחקים האולימפיים לנוער מדיה וקבצים בנושא יפן במשחקים הפאראלימפיים בוויקישיתוף יפן באתר הוועד הפאראלימפי הבינלאומי
מארק אנג'ל

הרב מרדכי (מארק) אנג'ל (באנגלית Marc D. Angel; נולד ב-1945) הוא אחד מדובריה הבולטים של היהדות האורתודוקסית מודרנית בארצות הברית. כיהן כרבה של קהילת שארית ישראל, בית הכנסת ההיסטורי של היהודים הספרדים והפורטוגזים בניו יורק. אנג'ל נולד בעיר סיאטל כצאצא למשפחה של יהודים ספרדים מטורקיה ורודוס. בבית הוריו דיברו בשפה לאדינו. למד לתואר ראשון, שני ושלישי בישיבה יוניברסיטי, וכן למד שם לרבנות וקיבל סמיכה. מחזיק גם בתואר שני נוסף בספרות אנגלית מסיטי קולג' של ניו יורק. בשנת 1978 הוא הקים יחד עם לואי לוי את "הבית הספרדי" (Sephardic House) בניו יורק, מכון לחקר ההיסטוריה והתרבות של יהודי ספרד. "הבית הספרדי" שכן בין השנים 1978–1992 בבניין קהילת שארית ישראל. בשנים 1990–1992 כיהן כנשיא הסתדרות רבני אמריקה (RCA) ונמנה עם עורכי כתב העת שלה, Tradition. בשנת 2007 ייסד את המכון למחשבות ולאידיאלים יהודיים, וכיום הוא מוביל את פעילות המכון ועורך את כתב העת שלו, Conversations, שרואה אור שלוש פעמים בשנה. באותה שנה ייסד יחד עם הרב אבי וייס את International Rabbinic Fellowship, ארגון של רבנים ומנהיגים רוחניים הנמנים עם האגפים הליברליים של האורתודוקסיה המודרנית בארצות הברית. הקמת הארגון נתפסה כפרישה מה־RCA לכיוונים 'שמאליים' יותר. בין השאר תומך הארגון במינוי נשים לתפקידי רבנות (ואף כולל רבניות החברות בארגון), נוקט בעמדות ליברליות ביחס להומוסקסואלים, מקדם גישת גיור מקלה יחסית ומקבל מגוון רחב של עמדות ואמונות דתיות. לאורך השנים חיבר הרב אנג'ל ספרים ומאמרים רבים, במחשבה, בהלכה ובהיסטוריה יהודית. בחלק מחיבוריו ביקש לאתגר את התפיסות המסורתיות של הרבנות האורתודוקסית. פרס ברנרד רבל לדת ולחינוך דתי. הפרס הלאומי לספרים יהודיים, 1988, על ספרו The Orphaned Adult: Confronting the Death of a Parent. The Jews of Rhodes, The History of a Sephardic Community (1978) La America: The Sephardic Experience in the United States (1982) The Rhythms of Jewish Living: A Sephardic Approach (1986) The Orphaned Adult: Confronting the Death of a Parent (1987) A Sephardic Haggadah: Translation and Commentary (1988) Voices in Exile: A Study in Sephardic Intellectual History (1991) The Essential Pele Yoetz: an encyclopedia of ethical Jewish living (1991) Loving Truth and Peace: The Grand Religious Worldview of Rabbi Benzion Uziel (1999) Remnant Of Israel: A Portrait Of America's First Jewish Congregation (2004) Losing the Rat Race, Winning at Life (2005) Choosing to be Jewish: The Orthodox Road to Conversion (2005) Rabbi Hayim David HaLevi: Gentle Scholar and Courageous Thinker (2006) The Search Committee: A Novel (2008) "Conversion to Judaism: Halakha, Hashkafa, and Historic Challenge", Hakirah, vol. 8 (2008) Maimonides, Spinoza and Us: Toward an Intellectually Vibrant Judaism (2009) יאיר שלג, רבנים אורתודוקסיים החלו להקים בתי דין חלופיים, באתר הארץ, 25 ביולי 2008 The Americanization of a Hispanic Group: The Sephardic Experience in the United States מחשבה יהודית - אתר המכון למחשבות ולאידיאלים יהודים מארק אנג'ל באתר הפדרציה הספרדית האמריקאית באתר המכון לרעיונות ולאידיאלים יהודים Ideas ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מידבא (מחוז)

מידבא (ערבית: محافظة مادبا) הוא אחד משנים עשר המחוזות של ירדן. הוא ממוקם במערב המדינה ובירתו היא העיר מידבא. המחוז מוקף בבלקא בצפון, בעמאן במזרח, בכרכ בדרום, ובים המלח במערב. השטח היה בעברו חלק מאזור פראיה בפרובינקית יודאה הרומאית. המחוז מחולק לשתי נפות. שטחו 939.7 קמ"ר, אוכלוסייתו מונה 152,900 נפש, וצפיפות האוכלוסייה בו היא השמינית מבין מחוזות הממלכה. המחוז מחולק לשתי נפות: נפת מידבא - בצפון מערב נפת דיבון - בדרום מזרח מדיה וקבצים בנושא מידבא בוויקישיתוף ערך זה הוא קצרמר בנושא גאוגרפיה של ירדן. אתם מוזמנים לתרום לוויקיפדיה ולהרחיב אותו.
ניקולאי מנשוטקין

ניקולאי אלכסנדרוביץ מנשוטקין (רוסית: Никола́й Алекса́ндрович Меншу́ткин‏; 24 באוקטובר 1842, סנקט פטרבורג רוסיה – 5 בפברואר 1907, סנקט פטרבורג) היה כימאי רוסי שהיה תלמיד של מנדלייב. גילה את התהליך, הנקרא על שמו "תגובת מנשוטקין", להפיכת אמין שלישוני למלח אמוניום רביעוני (quaternary ammonium salt) באמצעות תגובה עם הלואלקאן. מדיה וקבצים בנושא ניקולאי מנשוטקין בוויקישיתוף ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אמנדה הוקינג

אמנדה הוקינג (באנגלית: Amanda Hocking; נולדה ב-12 ביולי 1984) היא סופרת פנטזיה אמריקאית. הוקינג נולדה באוסטין, מינסוטה. עד שנת 2010 עבדה במשרה מלאה כמטפלת באנשים בעלי מוגבלויות קשות וכתבה 17 רומנים בזמנה הפנוי. לאחר שפניותיה להוצאות לאור נידחו, החליטה לפרסם את ספרה בעצמה כספר אלקטרוני. באפריל 2010 פרסמה כך את ספרה הראשון ותוך חצי שנה הרוויחה שני מיליון דולר ממכירת כמיליון עותקים מתשעה ספרים שפורסמו בפורמט זה. בתחילת 2011 כבר מכרה בקצב של 9,000 ספרים ביום. במרץ 2011 חתמה על חוזה בשווי שני מיליון דולר עם הוצאה לאור שמעוניינת בהפצת ספריה כספרים מודפסים. ספריה הם ספרי פנטזיה לנוער שעוסקים, בין היתר, בערפדים, זומבים וטרולים. טרילוגיית הטריל שלה תורגמה לעברית על ידי הוצאת סיאל והספרים הוצעו למכירה תחילה בפורמט אלקטרוני במנדלי לפני שהודפסו. חלופית, 2010 שבירה, 2010 התעלות, 2011 My Blood Approves, 2010 Fate CreateSpace, 2010 Flutter CreateSpace, 2010 Wisdom CreateSpace, 2010 Letters to Elise, 2010 Swear, 2012 Hollowland CreateSpace, 2010 Hollowmen, 2010 Virtue, 2011 אתר האינטרנט הרשמי של אמנדה הוקינג (באנגלית) אמנדה הוקינג, ברשת החברתית אקס (טוויטר) אמנדה הוקינג, ברשת החברתית Goodreads הבלוג של אמנדה הוקינג בת 26 מרוויחה 2 מיליון דולר בשנה ממכירת ספרים באמזון, באתר TheMarker‏, 28 בפברואר 2011 אד פילקינגטון, קיצור תולדות הפרסום, באתר הארץ, 12 בפברואר 2012 Hocking, Amanda., Hollowland : a novel, [CreateSpace], 2011, ISBN 978-1-4538-6095-3 Amanda., Hocking, (2012), Hollowmen, ISBN 978-1-4558-5918-4, נבדק ב-2021-11-13{{citation}}: תחזוקה - ציטוט: extra punctuation (link) Hocking, Amanda, author., Virtue, ISBN 978-1-4581-2182-0 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
המשחקים הפאראלימפיים אלברוויל (1992)

משחקי החורף הפאראלימפיים 1992 הם המשחקים הפאראלימפיים שנערכו בפעם החמישית במתכונת של אולימפיאדת חורף. הטורניר התקיים בין התאריכים 25 במרץ ל-1 באפריל 1992 בעיר אלברוויל שבצרפת. במשחקים הפאראלימפיים השתתפו 365 ספורטאים (288 גברים ו-77 נשים) מ-24 מדינות, שהתחרו ביניהם בשלושה מקצועות: סקי אלפיני, ביאתלון וסקי למרחקים. המשלחת האמריקאית זכתה בכמות המדליות הרבה ביותר במשחקים עם 45 מדליות, מהן 19 מדליות זהב, 16 מדליות כסף ו-9 מדליות ארד פאראלימפיות. אולימפיאדת אלברוויל (1992) מדיה וקבצים בנושא המשחקים הפאראלימפיים אלברוויל בוויקישיתוף אתר האינטרנט הרשמי של המשחקים הפאראלימפיים אלברוויל (באנגלית) ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו.